钦定古今图书集成/明伦汇编/官常典/第714卷 > 贺弼
## 钦定古今图书集成/明伦汇编/官常典/第714卷 > 贺弼

按《通鉴纲目》：宋武帝大明三年秋七月，宋克广陵。初，
沈庆之值久雨，不得攻城，宋主令有司奏免庆之官，
诏勿问以激之。诞初闭城，参军贺弼固谏，诞怒，抽刀
向之。及诞兵屡败，将佐多逾城出降。或劝弼宜出，弼
曰：“公举兵向朝廷，此事既不可从，荷公厚恩，又义无
违背，唯当以死明心耳。”乃饮药自杀。